text: Risiko for køkørsel
  10 april 2012 kl. 14.18
  Så skal der igen arbejdes på den sønderjyske motorvej. Risiko for trafikpropper.
  Fra i morgen skal slidlaget udskiftes på en ni kilometer lang strækning på den Sønderjyske motorvej ved Kliplev.
  Arbejdet bliver udført i to etaper - de kommende 10 dage arbejdes der i det nordgående spor mellem frakørsel 72 og 74 - og kun ét spor vil være farbart. Fra den 22. april til den 3. maj skifter arbejdet til det sydgående spor. 
  Her er flere detaljer:
  Etape 1: I perioden fra den 10. - 20. april bliver der arbejdet vi i det nordgående spor mellem afkørsel 74 og 72. Der vil kun være et spor farbart i begge retninger.
  Afkørsel 73 Kliplev incl. til- og frakørsler til Sønderborgmotorvejen i nordgående retning, samt rasteplads Oksekær Ø, vil være spærret i arbejdsperioden.
  Etape 2: Fra den 22. april til den 3. maj skifter vejarbejdet over i det sydgående spor mellem afkørsel 72 og 74.
  Igen vil der kun være et spor farbart i begge retninger.
  Afkørsel 73 Kliplev incl. til- og frakørsler til Sønderborgmotorvejen i sydgående retning, samt rasteplads Oksekær V, vil være spærret i arbejdsperioden.
  